Ficarazzi (Palermu)

Ficarazzi jè nu cumuni sicilianu ḍḍi 12 779 abbitanti ḍḍa Citati Metrupulitana ḍḍi Palermu 

havi na superfici di 356 èttari pi na dinzitati abbitativa di 2.551 abbitanti pi chilòmitru quatratu. Sorgi nta na zona liturali chianiggianti, posta a 23 metri susu lu liveddu dû mari. 

Lu municipiu è situ n Corso Umberto I, tel. 091-495236 fax. 091-496740. 

Rilivanti è ntô paisi la pruduzzioni di prudotti agrìculi e urtufruttìculi. N autunnu si svorci la fera di lu pani e di lu sfinciuni, prudutti tìpici dû locu. 

Fakarazz era lu nomu àrabbu di Ficarazzi, ca signìfica accillenti, mpurtanti. Ntô Mediuevu fu fèu di prupitati dâ famigghia Chiaramonte. Ntô XIV sèculu, lu burgu nicu passau ntê manu dâ famigghia La Grua ca lu cuvirnaru pi tuttu lu XV sèculu. Ntô 1648 lu vicirè Pietro Speciale ci custruìu nu casteddu, c'addivinni la sò dimura: a li nizzi dû 1700 fu trasfurmatu n villa cu na longa e pitturisca scalunata, tutt'oi asistenti. 

Ntra li nummirusa munumenti, cc'è la Cresia del Crocifisso, nta cui si cunzerva nu mpunenti crucifissi lìgniu e l'acquiduttu, c'acchiana a lu 1400. Mpurtanti sunnu macari la Villa Merlo e lu Bagghiu Quattrociocchi. 

Na curiusa custumanza voli ca si poti asciari nu tisoru ntâ vicina campagna di Ficarazzi, assittànnusi susu ddu turrenu e manciannu nu piattu di pasta cu dî sausizzi. 

Lijami di fora
Ficarazzi ntû situ di Sicilia.inDettaglio
Ficarazzi n Sicilyweb

Catigurìa:Cumuni dâ pruvincia di Palermu
Catigurìa:Sicilia